ועדת החוקה, חוק ומשפט, כנסת 16, פרוטוקול מספר 538, 2005-07-17 13:30

מיכאל איתן: רבותיי, איפה אנחנו עומדים?

מיכאל איתן: קיבלנו דו"ח?

מיכאל איתן: הדו"ח המפואר הזה אומר כך: במהלך חודש יוני מתוך אחד עשר אלף שש מאות חמישים עצורים לא נכבלו אלף מאה תשעים ושלושה עצורים.

מיכאל איתן: לא נכבלו.

מיכאל איתן: מה זה, אתם עושים מאתנו צחוק לגמרי?

אבי בן חמו: של חודש יוני שלחנו.

אבי בן חמו: אני הבנתי שזה מה שסוכם אתכם.

מיכאל איתן: בשביל זה היינו צריכים לחכות שלושה חודשים.

מיכאל איתן: מה זה בכלל הנתון הזה?

גדעון סער: זה חמור מאוד.

גדעון סער: זה אומר שתשעים אחוז עונים לפרמטרים שקבועים בחוק, וזה פשוט בלתי אפשרי.

מיכאל איתן: אני הבנתי שמקבלים דו"ח הפוך שאת המקרים שכובלים מסבירים לנו למה כבלו, לא הפוך.

מיכאל איתן: לא עלה על דעתי.

מיכאל איתן: אני הייתי בטוח שהפרופורציות בדיוק הפוכות.

מיכאל איתן: זאת אומרת, מתוך אחד עשר אלף שש מאות וחמישים עצורים כבלו איזה אלף, אלפיים.

מיכאל איתן: יגידו לנו למה כבלו אותם.

מיכאל איתן: חשבתי שנקבל טבלה אלה מסוכנים, אלה ככה ואלה ככה.

מיכאל איתן: אז מה נעשה עכשיו?

מיכאל איתן: דרך אגב, איך אתם עושים את הדו"ח?

מיכאל איתן: זה המון עבודה.

מיכאל איתן: אחד עשר אלף שש מאות חמישים.

מיכאל איתן: מי יכול להסביר לנו איך הדו"ח הזה נעשה?

אבי בן חמו: הדו"ח הזה נעשה שפונים ליחידות ומבקשים מהם נתונים כל יום כמה נעצרו.

אבי בן חמו: כל שבוע כמה נעצרו כמה נכבלו.

אבי בן חמו: אוספים את כל הנתונים האלה ברמה הארצית ואת זה מעבירים.

אבי בן חמו: את הסיכום הזה בין לשכת המפכ"ל לבין הוועדה זה תואם לא דרכנו.

אבי בן חמו: אני בא רק להסביר את זה.

מיכאל איתן: אני רוצה להבין.

מיכאל איתן: ומי בודק שהוראות החוק באמת מתקיימות?

אבי בן חמו: מחלקת סיור במשטרה.

מיכאל איתן: זה לא הגיוני.

מיכאל איתן: אתה רוצה להגיד לי שמתוך אחד עשר אלף שש מאות חמישים עצורים בערך עשרה אחוז בלבד, טיפה יותר מעשרה אחוז, פחות מאחד עשר – תשעים אחוז זה עצורים שחייבים כבילה?

מיכאל איתן: זה לא הגיוני.

אבי בן חמו: אני יכול להביא מדגמים.

מיכאל איתן: לא ידענו, לא עלה על דעתי שיש דבר כזה.

דורית ואג: הם היו צריכים לפרט כל אלה שנכבלו למה כבלו.

מיכאל איתן: אבל זה לא הגיוני.

אבי בן חמו: לפרט תשעת אלפים איש?

מיכאל איתן: איזה תשעת אלפים.

מיכאל איתן: עשרת אלפים.

אבי בן חמו: עשרת אלפים בערך.

גדעון סער: יש לי רעיון אדוני היושב ראש אם אפשר, איך לפתור את העניין .

גדעון סער: אני חשבתי על זה הרבה.

גדעון סער: אנחנו מחליטים משהו, הם עושים מה שהם רוצים, אנחנו נלך ונרדוף אחריהם.

גדעון סער: גם לנו יש שניים שלושה דברים.

גדעון סער: האם הדרך הנכונה זה לקבוע סנקציות על כל שוטר שמפר את ההוראה בחוק?

גדעון סער: מה בדיוק לעשות?

גדעון סער: הגעתי למסקנה שנוסיף סעיף לחוק, שלפיו המשטרה תדווח לוועדה מדי חודש והדיווח יכלול קטגוריות במקרים בהם נעצרו ונכבלו, באיזו עילה.

גדעון סער: הרי יש ארבע עילות קבועות בחוק.

גדעון סער: האם נכבלו כי חששו שפלוני יברח.

גדעון סער: זה גם יכריח אותם לחשוב.

גדעון סער: עכשיו יש להם אינסטינקט.

גדעון סער: הם לא יכולים לחשוב כי הם חייבים לכבול.

גדעון סער: זה יכריח את המשטרה לחשוב.

גדעון סער: אז אתה תוכל להצליב על עבירה מסוימת, ברגע שאתה יודע מה העבירה והאם אדם נחבל, אתה כבר יכול להתחיל לבקר את שיקול הדעת.

מיכאל איתן: המשמעות של הנייר הזה שאין שום כוונה ליישם את החוק.

מיכאל איתן: ובסיטואציה שבה אנחנו מדברים זה לא שאין שום משמעות ליישם את החוק, זאת קריאת תיגר על הכנסת.

מיכאל איתן: זה להגיד לנו, חבר'ה, תקפצו לנו, את החוק הזה לא ניישם, אתם בכלל לא מעניינים אותנו, אנחנו נוליך אתכם בכחש.

מיכאל איתן: אם תגידו לנו להביא את הניירות נעשה לכם איקסים, נביא לכם נתונים – לא נקיים את החוק.

מיכאל איתן: אל תבלבלו את הראש.

מיכאל איתן: זה מה שהם אומרים לנו במילים האלו.

מיכאל איתן: השאלה מה לעשות זאת שאלה אחרת.

דורית ואג: מה שאתה מציע זה מה שביקשנו.

גדעון סער: נכון.

גדעון סער: אבל שתהיה חובה מדי חודש ויבואו ויצטרכו להגיד - -

מיכאל איתן: זה לא ילך בצעדים של חקיקה.

מיכאל איתן: החוק הוא רק חוק.

מיכאל איתן: הוא רק מילים.

מיכאל איתן: אם בצד השני עומד גוף שאומר לך אני לא אקיים את החוק, אז מה זה משנה מה תכתוב שם?

מיכאל איתן: תכתוב שעונשו של כל שוטר הוא מאתיים שנות מאסר, או מאה, או חמישים.

מיכאל איתן: מה תעשה?

מיכאל איתן: אם הגוף ממול לא רוצה לקיים את החוק, הוא אומר לך – לא.

מיכאל איתן: אתה עשית חוק, מאה אחוז, אני לא אקיים לך את החוק.

מיכאל איתן: מה זה משנה מה תגיד לו?

מיכאל איתן: עד עכשיו כתובים שם פרמטרים.

מיכאל איתן: אתה אומר לו, עכשיו תכתוב לי לפי איזה פרמטר.

מיכאל איתן: אז הוא יגיד לך אחד עשרה אלף טפסים, יגיד למישהו תעשה איקס על כל טופס.

מיכאל איתן: אם הם באמת ירצו למלא את זה, למה להם ללכת עד לטופס, הם יכלו לבוא, לבדוק את העניין, להגיד לנו לפני חצי שנה תשמעו, החוק הזה לא ישים, או החוק כך או החוק כך, ולשתף אתנו פעולה.

מיכאל איתן: הם מוליכים אותנו בכחש יותר משנה וחצי שהחוק קיים.

מיכאל איתן: שנה לקח להם להטמיע.

מיכאל איתן: עוד חצי שנה לתת לנו דו"ח בכדי להביא אותנו למצב שהיום נדע שהם לא מתכוונים לעשות, שהם לא עושים כלום.

דורית ואג: מה הם היו צריכים לרשום?

דורית ואג: יש פה אלף מאתיים שלא נכבלו?

מיכאל איתן: זה עשרת אלפים איש.

מיכאל איתן: אנחנו חשבנו הפוך.

מיכאל איתן: חשבנו שאלף מאה תשעים ושלוש נכבלים וכל השאר לא נכבלים.

מיכאל איתן: הם לא יכולים לדווח על עשרת אלפים איש עצורים.

מיכאל איתן: הכלל הוא שכובלים את כולם.

מיכאל איתן: נקודה.

מיכאל איתן: במקרה כמה שוטרים לא מצייתים להוראות ונותנים לכמה אנשים לעבור בלי כבילה.

מיכאל איתן: זה מה שקורה.

מיכאל איתן: זה המצב בשטח.

מיכאל איתן: זה מה שאני אומר.